GUNKUL รายได้โรงไฟฟ้าหนุนกำไร Q3 แตะ 589 ลบ. ดัน 9 เดือนโต 1.7 พันลบ.
GUNKUL รายงานผลการดำเนินงานงวดไตรมาส 3/64 มีกำไร 589 ลบ. ลดลง 41% จากปีก่อนกำไร 1 พันลบ. ส่วนงวด 9 เดือนกำไร 1.7 พันลบ. ทรงตัวจากช่วงเดียวกันของปีก่อน
GUNKUL รายงานผลการดำเนินงานงวดไตรมาส 3/64 มีกำไร 589 ลบ. ลดลง 41% จากปีก่อนกำไร 1 พันลบ. ส่วนงวด 9 เดือนกำไร 1.7 พันลบ. ทรงตัวจากช่วงเดียวกันของปีก่อน
11 พ.ย. 2564

บริษัท กันกุลเอ็นจิเนียริ่ง จำกัด (มหาชน) หรือ GUNKUL รายงานผลการดำเนินงานงวดไตรมาส 3 และงวด 9 เดือนแรกของปี 2564 มีกำไรสุทธิ ดังนี้

โดยบริษัทฯ มีรายได้รวมสำหรับงวด 3 เดือนจำนวน 2,673.20 ล้านบาท ลดลงจำนวน 715.26 ล้านบาท หรือลดลงร้อยละ 21.11 เมื่อเทียบกับงวดเดียวกันของปีก่อนที่แสดงรายได้รวมจำนวน 3,388.45 ล้านบาท และมีรายได้รวมสำหรับงวด 9 เดือน แสดงจำนวน 6,977.47 ล้านบาท เพิ่มขึ้นจำนวน 158.38 ล้านบาท หรือเพิ่มขึ้นร้อยละ 2.32 เมื่อเทียบกับงวดเดียวกันของปีก่อนที่แสดงรายได้รวมจำนวน 6,819.09 ล้านบาท
ทั้งนี้ บริษัทมีรายได้จากการขายไฟฟ้าพลังงานแสงอาทิตย์ สำหรับงวด 3 เดือน จำนวน 612.65 ล้านบาท เปรียบเทียบกับงวดเดียวกันกับปีก่อนจำนวน 510.05 ล้านบาท เพิ่มขึ้น จำนวน 102.60 ล้านบาท คิดเป็นเพิ่มขึ้นร้อยละ 20.11 และสำหรับงวด 9 เดือน แสดงจำนวน 1,891.02 ล้านบาท เปรียบเทียบกับงวดเดียวกันกับปี ก่อนแสดงจำนวน 1,582.89 ล้านบาท เพิ่มขึ้นจำนวน 308.13 ล้านบาท หรือเพิ่มขึ้น ร้อยละ 19.47 เพิ่มขึ้นจากการจำหน่ายไฟฟ้าเชิงพาณิชย์ที่เพิ่มขึ้นในต่างประเทศรวม 225.30 เมกะวัตต์
โดยมีรายได้จากโรงไฟฟ้าพลังงานแสงอาทิตย์เซนไดประเทศญี่ปุ่น ขนาด 31.8 เมกะวัตต์ จากโรงไฟฟ้าพลังงานแสงอาทิตย์คิมิทสึ ประเทศญี่ปุ่น ขนาด 33.5 เมกะวัตต์ จากโรงไฟฟ้าพลังงานแสงอาทิตย์ที่ประเทศเวียดนาม ซึ่งรับรู้รายได้เข้ามาเต็มไตรมาสจำนวน 4 โครงการ ได้แก่ โรงไฟฟ้าพลังงาน แสงอาทิตย์ Tri Viet 1และ Bach Khoa A Chau 1 ขนาดรวม 60 เมกะวัตต์ โรงไฟฟ้าพลังงานแสงอาทิตย์ Tan Chau ขนาด 50 เมกะวัตต์ และโรงไฟฟ้าพลังงานแสงอาทิตย์ Phong Dien II ขนาด 50 เมกะวัตต์
ส่วนรายได้จากการขายไฟฟ้าพลังงานลม สำหรับงวด 3 เดือนสิ้นสุดวันที่ 30 กันยายน 2564 จำนวน 594.00 ล้านบาท เปรียบเทียบกับงวดเดียวกันกับปีก่อนจำนวน 436.44 ล้านบาท เพิ่มขึ้นจำนวน 157.56 ล้านบาท คิดเป็นเพิ่มขึ้นร้อยละ 36.10 และสำหรับงวด 9 เดือน แสดงจำนวน 1,587.61 ล้านบาท เปรียบเทียบกับงวดเดียวกันกับปีก่อนแสดงจำนวน 1,295.55 ล้านบาท เพิ่มขึ้นจำนวน 292.06 ล้านบาท หรือ เพิ่มขึ้นร้อยละ 22.54 โดยรายได้ที่เพิ่มขึ้นเนื่องจาก ผลการดำเนินงานที่กลับมาเป็นปกติของโครงการโรงไฟฟ้าพลังงานลมรวม 170 เมกะวัตต์